(क) नोटबंदी के बाद भारतीय अर्थव्यवस्था के समक्ष उभरने वाले प्रमुख मुद्दे और चुनौतियां क्या-क्या हैं;

(ख) क्या कमजोर विश्व अर्थव्यवस्था की पृष्ठभूमि में भारत की स्थिति बेहतर है; और

(ग) यदि हां, तो वर्ष 2016-17 की अंतिम तिमाही के दौरान वृहत आधारभूत पहलू कैसे रहे?

**उत्तर**

**वित्त राज्‍य मंत्री (श्री अर्जुन राम मेघवाल)**

(क) : वर्तमान में भारतीय अर्थव्‍यवस्‍था द्वारा सामना की जा रही प्रमुख बृह्त-आर्थिक चुनौतियों में अन्‍य बातों के साथ-साथ निवेश स्‍तरों में वृद्धि करने की आवश्‍यकता शामिल है जो बैंकों एवं प्रतिष्‍ठानों के तुलन-पत्र से संबंधित समस्‍याओं में सुधार लाने तथा ऋण प्रदान करने की क्षमता में वृद्धि करने से संबंधित है, साथ ही इसमें भारत के निर्यात पर वैश्‍विक विकास दर में कमी आने के प्रभाव के प्रशमन की आवश्‍यकता एवं प्रमुख देशों की मौद्रिक एवं विदेश से संबंधित नीतियों के संबंध में अनिश्‍चितता की स्‍थिति भी शामिल है। इन समस्‍याओं का समाधान करने तथा अर्थव्‍यवस्‍था के वांछित स्‍तरों पर पुनर्पूंजीकरण तथा सरकार द्वारा किए जा रहे सुधारात्‍मक उपायों को जारी रखने से आर्थिक विकास की गति को बढ़ाने में सहायता प्राप्‍त होगी।

(ख): अंतरराष्‍ट्रीय मुद्रा कोष (आईएमएफ) द्वारा जनवरी 2017 में जारी ''वर्ल्‍ड इकॉनोमिक आउटलुक'' के अद्यतन आंकड़ों के अनुसार वर्ष 2017 और वर्ष 2018 में वैश्‍विक उत्‍पादन में वृद्धि की दर क्रमश: 3.4 प्रतिशत और 3.6 प्रतिशत होने का अनुमान है। इसके मुकाबले भारत में विकास की दर वर्ष 2017 और वर्ष 2018 में क्रमश: 7.2 प्रतिशत और 7.7 प्रतिशत होने का अनुमान लगाया गया है जो विश्‍व की बड़ी अर्थव्‍यवस्‍था वाले देशों में एक सर्वाधिक विकास दर को सूचित करता है। इसके अतिरिक्‍त, भारत द्वारा निर्यात में भी हाल के महीनों के दौरान वृद्धि का रूख दिखाई देने लगा है तथा अप्रैल-दिसंबर 2016 के दौरान प्रत्‍यक्ष विदेशी निवेश का अंतर्वाह पिछले वर्ष की इसी अवधि की तुलना में अधिक हुआ है।

(ग): वर्ष 2016-17 की चौथी तिमाही में अर्थव्‍यवस्‍था की विकास दर जो केंद्रीय सांख्‍यिकी कार्यालय द्वारा जारी किए गए दूसरे अग्रिम अनुमानों तथा नियत बाजार मूल्‍यों पर स.घ.उ. के तिमाही अनुमानों में प्रदर्शित होता है, 7.0 प्रतिशत है। चालू वर्ष के शुरूआती महीनों की तुलना में दिसंबर 2016 से फरवरी 2017 की अवधि के दौरान अमरीकी डॉलर की तुलना में भारतीय रुपये की विनिमय दर पर्याप्‍त स्‍थिर बनी रही।

**\*\*\*\*\***